《岁在丁亥郊禋礼成皇帝登门肆赦获睹盛典恭成》
宋代·武衍

阊阖煌煌辟晓云，千官鹄立望严宸。
鹤书飞下珠檐峻，雉扇分开玉座新。
山寿声中团喜气，钧天奏处隔香尘。
明王盛事民何幸，三载恩宽四海春。

作者简介：武衍，字朝宗，原籍汴梁（今河南开封），南渡后寓临安（今浙江杭州）清湖河。所居有池亭竹木之胜，命曰适安。有《适安藏拙馀稿》、《适安藏拙乙稿》。理宗淳祐元年（一二四一）自序其集。事见《南宋古迹考》卷下。　武衍诗，以顾氏读画斋《南宋群贤小集》本为底本，新辑集外诗附于卷末。